EL
4.7.2022
Επίσημη Εφημερίδα της Ευρωπαϊκής Ένωσης
C 257/37
Λόγοι ακυρώσεως και κύρια επιχειρήματα Προς στήριξη της προσφυγής του, ο προσφεύγων προβάλλει τρεις λόγους ακυρώσεως. 1.
Με τον πρώτο λόγο προβάλλεται ότι το Συμβούλιο δεν διακρίβωσε και δεν είχε τη δυνατότητα να διακριβώσει ότι η απόφαση ή οι αποφάσεις των ουκρανικών αρχών στις οποίες στηρίχθηκε προκειμένου να καταχωρίσει το όνομα του προσφεύγοντος στον κατάλογο ελήφθησαν κατά τρόπο διασφαλίζοντα τον σεβασμό των παρεχόμενων βάσει του δικαίου της Ευρωπαϊκής Ένωσης θεμελιωδών δικαιωμάτων άμυνας και αποτελεσματικής δικαστικής προστασίας του προσφεύγοντος. 2.
Με τον δεύτερο λόγο προβάλλεται ότι το Συμβούλιο υπέπεσε σε πρόδηλη πλάνη εκτιμήσεως κρίνοντας ότι πληρούνταν τα κριτήρια για την καταχώριση του ονόματος του προσφεύγοντος στον κατάλογο των προσώπων σε βάρος των οποίων ισχύουν περιοριστικά μέτρα.
Ειδικότερα, το Συμβούλιο δέχθηκε το αποδεικτικό υλικό το οποίο προσκόμισαν οι ουκρανικές αρχές χωρίς να εξετάσει προσηκόντως και/ή χωρίς να λάβει υπόψη τις ανακρίβειες που εντοπίζει ο προσφεύγων.
Το Συμβούλιο όφειλε να προβεί σε επιπλέον ελέγχους και να ζητήσει πρόσθετα στοιχεία από τις ουκρανικές αρχές κατόπιν των παρατηρήσεων που υπέβαλε ο προσφεύγων και των απαλλακτικών στοιχείων που προσκόμισε, πλην όμως η έρευνα στην οποία προέβη το Συμβούλιο ήταν πιο περιορισμένης εκτάσεως από όσο απαιτούνταν.
Κατά συνέπεια, δεν υπάρχουν αρκούντως βάσιμα πραγματικά στοιχεία για τις κυρώσεις του 2022. 3.
Με τον τρίτο λόγο προβάλλεται προσβολή των δικαιωμάτων ιδιοκτησίας του προσφεύγοντος, όπως αυτά κατοχυρώνονται από το άρθρο 17, παράγραφος 1, του Χάρτη των Θεμελιωδών Δικαιωμάτων της Ευρωπαϊκής Ένωσης, καθότι, μεταξύ άλλων, τα προσβαλλόμενα μέτρα θίγουν κατά τρόπο αδικαιολόγητο, μη αναγκαίο και στερούμενο αναλογικότητας τα δικαιώματα αυτά, διότι: i) ουδόλως προκύπτει ότι τα κεφάλαια τα οποία προβάλλεται ότι υπεξαίρεσε ο προσφεύγων θεωρούνται ότι μεταφέρθηκαν εκτός Ουκρανίας, (ii) τα εθνικά μέτρα εσωτερικής ισχύος που έλαβαν οι ουκρανικές αρχές είναι πρόσφορα και επαρκή και (iii) τα περιοριστικά μέτρα βρίσκονται σε ισχύ από οκταετίας και επιβλήθηκαν, για ακόμη μια φορά, βάσει προκαταρκτικών ερευνών οι οποίες έχουν αποβεί προδήλως άκαρπες και/ή, τουλάχιστον, παραμένουν εντελώς στάσιμες και, όσον αφορά τη μία από τις έρευνες αυτές, το Συμβούλιο δεν επιδίωξε να στηριχθεί σε αυτήν κατά τα προηγούμενα δύο έτη.
(1) (2)
ΕΕ 2022, L 70, σ. 7.
ΕΕ 2022, L 70, σ.
4.
Προσφυγή της 12ης Μαΐου 2022 — BSW- management company of «BMC» holding κατά Συμβουλίου (Υπόθεση T-258/22) (2022/C 257/48) Γλώσσα διαδικασίας: η αγγλική Διάδικοι Προσφεύγουσα: AAT Byelorussian Steel Works — management company of «Byelorussian Metallurgical Company» holding (BSW — management company of «BMC» holding) (Zhlobin, Λευκορωσία) (εκπρόσωποι: N. Tuominen και L. Engelen, δικηγόροι) Καθού: Συμβούλιο της Ευρωπαϊκής Ένωσης Αιτήματα Η προσφεύγουσα ζητεί από το Γενικό Δικαστήριο: — να ακυρώσει την απόφαση (ΚΕΠΠΑ) 2022/356 του Συμβουλίου, της 2ας Μαρτίου 2022, για την τροποποίηση της απόφασης 2012/642/ΚΕΠΠΑ σχετικά με περιοριστικά μέτρα λόγω της κατάστασης στη Λευκορωσία (1), και τον κανονισμό (ΕΕ) 2022/355 του Συμβουλίου της 2ας Μαρτίου 2022 για την τροποποίηση του κανονισμού (ΕΚ) αριθ.
765/2006 σχετικά με περιοριστικά μέτρα λόγω της κατάστασης στη Λευκορωσία (2), στο σύνολό τους καθόσον αφορούν την προσφεύγουσα, και — να υποχρεώσει το Συμβούλιο να καταβάλει τα δικαστικά έξοδα της παρούσας διαδικασίας.
Λόγοι ακυρώσεως και κύρια επιχειρήματα Προς στήριξη της προσφυγής, η προσφεύγουσα προβάλλει τρεις λόγους. 1.
Με τον πρώτο λόγο προβάλλεται ότι οι προσβαλλόμενες πράξεις παραβαίνουν την υποχρέωση αιτιολόγησης και προσβάλλουν το δικαίωμα σε δίκαιη δίκη και το δικαίωμα σε αποτελεσματική δικαστική προστασία.